Hambali School 


GUSL KE MASYAEL Notes for Episode 3-5 


GUSL KE MASYAEL(Episode 3-5) 


GUSL Kl TAREEF (DEFINITION): 

Ek qaas tareeqe se poore jism ko tahoor paani se dhona GUSL 
kehlaata hai. 

GUSL KA TAREEQA: 

1. Pehle gusl ke zarye paaki haasil karne ki niyyat karo 

2. Phir BISMILLAH kaho, agar hammam mein baitul qala (toilet) bhi 
hai to zubaan se bismillah mat paDho balke dil mein bismillah kehne 
ka qayaal kar lo 

3. Phir Wuzu karo. 

4. Phir jism par agar koi cheez (mazi/semen) lagi hui ho to usko achi 
tarah se duur karo. 

5. Phir teen baar sar par se paani Daalo aur teen baar saare jism par 
paani Daalo. 

6. Paani daalne ki shuru'aat right azu (part) se karo yaani pehle right 
haath pe paani daalo aur phir left haath par daalo, isi tarah donoN 
paaoN dho. 

7. Poore jism par haath bhi pherte jaao taa ke paani saare jism par 
pohonchne ka yaqeen ho jaaye. 

8. Ek azu(part) dhone ke fauri baad dusra dho, dusra azu dhone mein 
itna waqt mat lagao ke pichla azu sookh jaaye. 

9. Jab Gusl mukammal ho jaaye to gusl ki jagah se haT kar paaoN dho 

10. 

GUSL KE SHARAYET 

Gusl ke wahi sharayet haiN jo wuzu ke haiN. Gusl shuru karne se 
pehle Gusl ke shartoN ka poora hona zaroori hai. Agar Gusl ki 
shartoN ko poora kiye ba-gair Gusl kar bhi liya jaaye to Gusl adaa hi 
nahi hoga. 

1.NIYYAT 

Gusl karne se pehle yeh niyyat ka hona zaruri hai ke Gusl karne wala 
Gusl se paaki haasil karna chaahta hai. 

2.ISLAM 

Musalmaan hona bhi shart hai. 

3. AQL 

Aql waala hona bhi shart hai. 

4. TAMEEZ 

Jin ko achi aur buri cheezon, faayeda-mand aur nuqsaan-deh 
cheezoN meiN farq karne ki salahiyyat haasil hai unko tameez wala 
kaha jaayega. 

5. PAAK AUR MUBAAH PAANI HONA 

Sirf paak paani se Gusl adaa hoga. 

6. US CHEEZ KA DUUR HONA JIS SE WUZU TOOT'TA HAI 

Jab tak wuzu toDne waali cheezeN duur nahi hongi Gusl adaa nahi 
hoga. For example: bohot khoon nikalne se wuzu toot'ta hai, to jis ke 
jism se khoon nikal raha ho wo agar Gusl karega to uska Gusl adaa 
nahi hoga, kyu ke wuzu toDne waali cheez se duuri nahi hui. Isliye wo 
shaqs pehle khoon band karne ki koshish kare aur khoon baad hone 
ke baad Gusl kare. 

Lekin istenja (istenja=peshab aur paqaana ki jagah se peshab aur 
paqaana ka asar duur karna) pehle karna shart nahi hai, yaani istenja 
agar pehle nahi kar ke Gusl ke darmiyaan bhi kiya to koi nuqsan nahi 
hoga. 

7. US CHEEZ KO DUUR KARNA JO PAANI KO POHONCHNE SE ROKTI 
HAI 

For example, Agar jism ke kisi hisse par tel laga hua hai to pehle 
sabun se us hissa ko dho lo kyu tel jism tak paani pohonchne se rokta 
hai. 


GUSL KA FARZ 

Gusl mein sirf ek hi farz hai wo yeh ke poore jism par paani 
pohonchaaya jaaye. Naak mein, Muu mein paani pohnchaana isi 
mein shaamil hai. Jism ke kisi bhi hisse par agar paani nahi 
pohonchta hai to gusl nahi hoga. Is liye gusl karne waale ko yeh 
chahiye ke wo jism ke un hissoN ke dhone par qaas tawajjo de jahan 
paani umooman nahi pohonchta hai jaise naaf(umbilicus), 
baGal(armpit) aurghuTno ke peeche ke hisse. 

Jin ke baal bohot ghane hain unko na sirf baal dhona farz hai 
balke baaloN ki jaD tak paani pohonchaana bhi farz hai. Agar koi 
mard apne baal goNdhe hue rakhta hai to usko gusl se pehle baal 
kholna zaruri hai taa ke paani poore baal aur jaDoN tak pohonche. 
Lekin agar koi aurat gusl e janaabat (gusl e janaabat=apne shohar se 
sohbat ke baad ka gusl) kar rahi hai to usko baal kholna zaruri nahi 
haijsliye ke bar e saGeer mein aurteN apne baalon meiN choTi daal 
kar rakhti hain aur janaabat ka gusl baar baar ho sakta hai aur har 
baar baal kholna aurat ke liye takleef de ho sakta hai. Lehaza agar 
baaloN ki jaD bheeg jaaye to kaafi hai. Jab ke aurat ko haiz o nifaas ke 
Gusl mein baal kholna zaruri hai kyu ke yeh gusl baar baar nahi hota 
hai. 

Aisa mard jis ki qatna nahi kee gayi hai usko apne zakar (penis) 
ke chamDe ke androoni hisse ko dhone mein agar takleef na ho to 
gusl mein zaroor dhoye. Aurat ki jitni sharmgaah peshaab karte 
waqt saamne aati hai utni sharmgaah usko gusl mein dhona farz hai. 

Agar Gusl mein jism ke har hisse par paani pohoNchne ka shak 
ho aur yeh qayaal aaye ke shayad baaz hisse chooT gaye haiN to 
Gusl adaa nahi hoga. Lekin agar jism ke har hisse par paani 
pohoNchne ka zan (gaalib gumaan) ho, yaani paani ke pohonchne ka 

yaqeen to nahi hai magaryaqeen ki taraf jhukaao zyaada hai to gusl 
ho jaayega. 


GUSL KA WAJIB 

Bismillah kehna wajib hai. Agar Gusl qatm hone ke baad yaad 
aaya ke bismillah kehna bhool gaya tha to koi nuqsaan nahi hoga. 
Magar jaan boojh kar bismillah na kehne se Gusl durust nahi hoga. 

Agar hammam mein baitul qala (toilet) bhi hai to zubaan se 
bismillah mat paDho balke dil mein bismillah kehne ka qayaal kar lo 

GUSL KI SUNNATEN 

Sunnat adaa karne se sawaab zyaada milega. Agar sunnat choot jaati 
hai to Gusl mein koi faraq nahi aayega, albatta sawaab kam milega. 

1. Pehle Wuzu karna. 

2. Jo cheez badan ko lagi ho (manee/semen) usko duur karna. 

3. Teen martaba sar par paani daalna. 

4. Baaqi jism par teen baar paani daalna. 

5. Right taraf ko left se pehle dhona. 

6. Poore jism par haath pherna taa ke paani pohonchne ka yaqeen 
ho jaaye. 

7. Nahaane ke baad us jagah se hat kar pair dhona. 

8. Kafir shaqs islaam qubool karne ke baad jab Gusl kare aur haiz o 
nifaas band hone ke baad jab aurat gusl kare to paani mein ber 
ke patte shaamil kar le. 

WO CHEEZEEN JIN SE GUSL WAJIB HOTA HAI 

Un MauqoN ke baare meiN aapko batlaa rahe hain jin meiN baGair 
Gusl kiye ibaadat karna jaayez hi nahi hai. Balke agar bagair gusl 
kiye in haaltoN mein ibaadat kareNge to sawaab ke bajaaye itaab 
hoga aurgunaah mileNge. 


1. MANI KA NIKALNA 

Mani wo rutubat(liquid) hai jis se bachoN ki taqleeq(creation) hoti 
hai. MardoN mein yeh ek GaaDhi rutubat hoti hai aur aurtoN mein 
peele rang ki patli rutubat hoti hai. Chand sharayet ke saath agar 
mani nikalti hai to gusl karna waajib hoga. 

Pehli shart: mani ka dufuq, shehwat(sexual desire) ke saath mard aur 
aurat se bedaari ya neend mein nikalna gusl ko waajib karta hai. 
Dufuq uchal kar nikalne ko kehte hai. Jab shehwat (sexual desire) 
hoti hai to mani uchal kar nikalti hai. 

• Agar bedaari ki haalat mein mani lazzat ke saath nikalti hai to 
gusl lazim hoga 

• Agar bedaari ki haalat mein mani baGair lazzat ke nikalti hai to 
gusl lazim nahi hoga. Aisa umooman kisi beemaari ki wajah se 
hota hai. 

• Agar neend ki haalat mein mani lazzat ke saath nikalti hai to 
gusl lazim hoga. 

• Agar neend ki haalat mein baGarir lazzat ke nikalti hai : agar koi 
shaqs neend se uth kar apne kapDoN par wetness dekhe aur us 
ko agar yaqeen hai ke yeh wetness mani hai to gusl lazim hoga. 
Lekin agar usko yeh yaqeen nahi hai ke yeh wetness mani hai to 
yeh dekha jaayega ke kya us shaqs ne sone se pehle koi aisi 
harkat kii jis se shehwat (sexual desire) baDh jaati hai ya usko 
koi sardi ki beemaari thi (jis mein sharmgaah se rutubat rokne 
ka control nahi rehta hai) to aisi surat mein gusl lazim nahi hai 
kyu ke aisi surat mein mani be-lazzat nikalne ka ya mazi nikalne 
ka andesha hota hai. Aur agar us shaqs ne koi aisi harkat nahi 

kii thee jis se shehwat baDh jaati hai ya usko sardi ki beemaari 
bhi nahi thii to us par gusl laazim hoga. 

Dusri Shart: Mani jahaN se hamesha nikalti hai agar wahan se niklegi 
to Gusl laazim hoga. Lekin agar kisi ko koi dusri jagah se mani nikle to 
gusl lazim nahi hoga 

Teesri shart: Mani ka mustaqar (teherne ki jagah) se harkat karna 
hai. MardoN mein mani ka mustaqar peeTh hai aur aurtoN mein 
pasliyaN haiN. Jima (sexual intercourse) ke waqt umooman mani ke 
mustaqar se nikalne ka ehsaas hota hai. 

• Mani ke mustaqar se nikalne ka kisi ko ehsaas ho jaaye aur 
maqraj (nikalne ki jagah) se mani na bhi nikle to gusl lazim 
hoga. 

• Agar kisi ko mani ke mustaqar se nikalne ka ehsaas tha aur 
maqraj se nahi nikli thi to us shaqs ne Gusl kar liya lekin baad 
mein mani maqraj se baGair lazzat ke nikli to dobaara Gusl 
lazim nahi hoga kyu ke yeh wahi mani hai jo pehle harkat kar 
chuki thi lekin ab zaahir ho rahi hai. Lehaza ek baar mani ke 
nikalne par do baar Gusl nahi hoga. Lekin agar Gusl ke baad 
mani lazzat se nikalti hai to dobaara Gusl karna laazim hoga. 

2.HASHFA KA KISI FARJ MEIN GAAYEB HO JAANA 

Zakar (penis) ke saamne ki topi ko hashfa kehte hain aur farj ka 
lafz aurat ki sharmgaah aur paqaana nikalne ke suraaq (anus) donoN 
par bola jaata hai. Yaani agar hashfa aurat ki sharmgaah mein daaqil 
ho ya kisi ke paaqaane ke suraaq mein daaqil ho to gusl laazim ho 
jaayega. Agar hashfa se zyaada bhi daaqil to gusl lazim hoga magar 
hashfa ka daaqil hona minimum limit hai. Yaani kisi ne sirf hashfa 
daaqil kiya aur farj ki garmi tak mehsoos na hui tab bhi gusl lazim 
hoga. 

Jahaan hashfa ko daaqil kiya jaa raha hai wo jimaa (sexual 
intercourse) ke qaabil hona chahiye. Yaani darmiyaan mein cheez 

rukuwaT na bane, agar koi patli cheez hi darmiyaan mein ho to wo 
rukawaT hogi. 

Jis ne hashfa daaqil kiya aur jis mein hashfa daaqil kiya gaya 
donoN parGusI laazim hoga. 

Jis ki farj mein hashfa daaqil hua wo insaan ho ya jaanwar, 
zinda ho ya murda, chota ho ya baDa Gusl wajib hoga. 

Agar aurat apni farj mein kis laDke ka zakar(penis) daaqil kar le 
aur bacha 10 saal ka ya is se zyaada umar ka ho to gusl donoN par 
lazim hoga. 10 saal ka ya is se zyada umr ka laDka aur 9 saal ki ya is se 
zyada ki laDki agar is tarah ki harkat karte haiN to dono par Gusl 
lazim hoga. 10 saal ke laDke aur 9 saal ki laDki par agar-che ibadat 
karna farz nahi hota hai magar aisi karte karne ke baad agar wo 
ibaadat kar le to munasib nahi hoga, isliye un par gusl karna lazim 
hai. 

3.ISLAM SE PHIR JAANA AUR JAB KOI KAAFIR MUSALMAN HO 

Jab koi kaafir shaqs musalmaan hota hai to gusl karna laazim hai. 

Koi shaqs musalaman tha phir kaafir hua aur phir musalmaan hua to 
us par bhi gusl karna laazim hai. 

4. HAIZ O NIFAAS SE PAAK HONA 

Haiz(menses) aur nifaas(bacha paida hone ke baad chand dinoN tak 
aurat ke jism se gandi rutubateN nikalti rehti hain) jab band ho jaaye 
to gusl karna laazim hai. 

5. MAUT 

Kisi shaqs ke marne ke baad us ko gusl dena laazim hai 

Gusl karna kab masnoon hai 

Wo mauqe jin mein Gusl kiye baGair ibaadat karna jaayez hai lekin 
agar Gusl kareN ge to sawaab milega. 

• JUMA: Namaaz e juma ko aane waale har shaqs ke liye 
masnoon hai ke wo gusl kare. Juma ke liye fajr tulu hone ke 
baad se Gusl kar sakte hain magar afzal waqt namaz e juma ko 
nikalne se pehle ka hai. Agar Gusl karne ke baad wuzu Toot 
jaaye to sirf wuzu kar le. 


EEDAIN: Eidul azha aur Eidul fitr ki namaz ke liye aane wale har 


shaqs ke liye gusl karna masnoon hai. Eid ki namaz ke liye Fajr 
ke tulu hone ke baad gusl kar sakte hai. ChuN ke fajr ke baad se 
namaz e eid tak jo waqfa hota hai wo kam hota hai is liye agar 
koi fajr se pehle bhi gusl karna chaahe to kar sakta hai. 


KUSUF: Suraj gehan ki namaz se pehle Gusl karna masnoon hai. 


NAMAZ E ISTESQA: agar kisi muqaam par baarish na ho to 


baarish talab karte hue jo namaaz adaa kii jaati hai usko namaz 
e istesqaa kehte hain. Namaz e istesqaa ada karne se pehle gusl 
karna masnoon hai. 

EHRAAM: Hajj o Umra ke liye Ehraam baandhne se pehle gusl 
karna masnoon hai, agar che ehraam baandhne wali hazi o 
nifaas waali aurat ho, to wo gusl karle. 


DUQOOL E MAKKAH: Shehr e makkah mein daaqil hone ke 


baad gusl karna chahiye, agar che haiz o nifaas waali aurat ho. 
Isi tarah mina se makkah aane par bhi Gusl kar le. Agar koi 
shehr e makkah mein ho aur masjid e haraam mein daaqil hone 
waal ho to is se pehle bhi gusl karna masnoon hai. 

WUQOOF E ARAFAAT : Muqtalif manasik e hajj o umra Jaise 
wuqoof e arafaat se pehle Gusl karna masnoon hai. 

• MABEET E MUZDALFA : Muzdalfa mein raat guzaarne se pehle 
gusl karna masnoon hai. 



SALLAM Kl QABR Kl ZIYARAT SE PEHLE 

• MAYYIT KO NEHLAANE WALA: is mein taakeed zyada hai ke 
murda shaqs ko nehlaane waala qud bhi gusl kar le. 

• DEEWAANGI YA BEHOSHI SE IFAAQE KE BAAD 

Haiz ki muddat agar 
kehte hain. Istehaza 

wali aurat har namaz se pehle agar sirf istenjaa kar le aur wuzu 
kar le to kaafi hai magar gusl karne se sawab zyada milega. 


• MUSTAHAZA KO HAR NAMAZ SE PEHLE: 

bohot din tak ho jaaye to use istehaaza 


• Agar aisi baDi gathering mein shirkat ki jahaN ek shaqs ko dusre 
se haraj hota hai to shirkat ke baad Gusl karna masnoon hai. 

